turjo4nis/wikipedia-bn-dump-20250701 huggingface dataset:
ফিজা ফারহান

ফিজা ফারহান হলেন একজন পাকিস্তানি সামাজিক উদ্যোক্তা, ব্যবসায়িক ব্যক্তিত্ব, সক্রিয়কর্মী ও উন্নয়ন বিশেষজ্ঞ বিশ্লেষক। তিনি বুক্শ ফাউন্ডেশনের সহ-প্রতিষ্ঠাতা এবং বর্তমানে বৈশ্বিক কৌশলগত উন্নয়ন উপদেষ্টা হিসাবে কাজ করছেন। তিনি নারী অর্থনৈতিক ক্ষমতায়নের বিষয়ে জাতিসংঘের মহাসচিব-প্যানেলের সদস্য। 

ফিজা ফারহান পাকিস্তানে শক্তি সংরক্ষণ ও নারী ক্ষমতায়নের বিষয়ে সচেতনতা সৃষ্টির জন্য পরিচিত।  তিনি ক্ষুদ্রঋণ ও জ্বালানি প্রকল্পগুলোতে সহায়তায় পাকিস্তানের গ্রামীণ জনগণের ক্ষমতায়নের জন্যও পরিচিত।

কর্মজীবন 
ফিজা ফারহান পাকিস্তানের অন্যতম তরুণ নেতা, তিনি এডভোকেসি এবং পদক্ষেপের মাধ্যমেই দেশের সবচেয়ে গুরুত্বপূর্ণ উন্নয়ন কার্যাবলীর নেতৃত্ব দিচ্ছেন। তিনি নিজের কর্মজীবন শুরু করেছিলেন ২০০৮ সালে, যখন দেশের মধ্যে শক্তি সংকটগুলোর অনুধাবন শুরু হয়েছিল। প্রতিকুলতারর মধ্যে থেকে সুযোগগুলো চিহ্নিত করে, তিনি গভীর আগ্রহের সাথে একাধিক সমস্যার উদ্ভাবনী সমাধানের প্রতি মনোনিবেশ করা শুরু করেছিলেন। একই মনোভাব নিয়ে, তিনি বিভিন্ন সামাজিক দাতাদের কাছ থেকে আর্থিক অনুদানের জন্য একটি সামাজিক উদ্যোগ বুক‌শ ফাউন্ডেশনকে নেতৃত্ব দিয়েছিলেন এবং নারীর ক্ষমতায়ন ও শক্তির উপলব্ধির মধ্যে একটি সংযোগ স্থাপনের সমাধান তৈরি করেছেন।

তথ্যসূত্র 

১৯৮৬-এ জন্ম
পাকিস্তানি ব্যবসায়ী
জীবিত ব্যক্তি
পাকিস্তানি শিক্ষায়তনিক
পাকিস্তানি শিক্ষাবিদ
পাকিস্তানি নারী ব্যবসায়ী
লাহোর ব্যবস্থাপনা বিজ্ঞান বিশ্ববিদ্যালয়ের প্রাক্তন শিক্ষার্থী
পাকিস্তানি নারী সক্রিয়কর্মী
নিগহাত সাইদ খান

নিগহাত সাইদ খান (    ) হলেন একজন পাকিস্তানি নারীবাদী কর্মী, গবেষক এবং লেখিকা। তিনি ফলিত আর্থ-সামাজিক গবেষণা (এএসআর) রিসোর্স সেন্টারের পরিচালক ও প্রতিষ্ঠাতা এবং উইমেন অ্যাকশন ফোরামের প্রতিষ্ঠাতা সদস্য।

প্রারম্ভিক জীবন 
এ লেভেলের জন্য লন্ডনে এবং ১৯৬০-এর দশকে কলাম্বিয়া বিশ্ববিদ্যালয় থেকে স্নাতক ডিগ্রি অর্জনের জন্য নিউ ইয়র্ক সিটিতে পাড়ি জমানোর আগে নিগহাত সাইদ খান পাকিস্তান ও আমেরিকায় নিজের শৈশবকাল কাটিয়েছিলেন। বিশ্ববিদ্যালয়ে পড়ার সময় তিনি ভিয়েতনাম বিরোধী যুদ্ধ আন্দোলন এবং নারী অধিকার আন্দোলনের সাথে জড়িত হয়েছিলেন। তিনি ১৯৭৮ সালে পাকিস্তানে ফিরে এসেছিলেন এবং তারপর থেকে বেশিরভাগ সময় তিনি সেখানেই কাটিয়েছেন। ফিরে এসে তিনি ডেমোক্র্যাটিক উইমেনস অ্যাসোসিয়েশনের সাথে যুক্ত হয়েছিলেন যারা পূর্ব পাকিস্তানে পাকিস্তান সেনাবাহিনীর দমন-পীড়নের বিরুদ্ধে আন্দোলন করেছিল।

গবেষণা ও কাজ 
নিগহাত অধ্যাপক এরিক সাইপ্রিয়ানের সাথে লাহোরের শাহ হুসেন কলেজে এবং পরবর্তীতে ১৯৭০ এর দশকে ইসলামাবাদের কায়েদ-ই-আজম বিশ্ববিদ্যালয়ে কাজ করেছেন। বামপন্থী রাজনৈতিক বিশ্বাসের কারণে তাঁকে পরবর্তীকালে তাঁর পদ থেকে সরিয়ে দেওয়া হয়েছিল।

তিনি ১৯৮৩ সালে ফলিত আর্থ-সামাজিক গবেষণা (এএসআর) প্রতিষ্ঠা করেন  যা পাকিস্তানের প্রথম নারীবাদী প্রকাশনা। তিনি দক্ষিণ এশিয়ার স্নাতকোত্তর পাঠদান ও প্রশিক্ষণ বিষয়ক কর্মসূচি "ইনস্টিটিউট অফ উইমেন স্টাডিজ লাহোর"-এর ডিন হিসাবেও দায়িত্ব পালন করেছেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তানি নারী সক্রিয়কর্মী
পাকিস্তানি নারীবাদী
পাকিস্তানি নারী অধিকার কর্মী
কলাম্বিয়া বিশ্ববিদ্যালয়ের প্রাক্তন শিক্ষার্থী
রোনাক লাখানি

রোনাক লাখানি হলেন একজন পাকিস্তানি সমাজসেবী, লোকহিতৈষী এবং স্পেশাল অলিম্পিক্স পাকিস্তানের প্রতিষ্ঠাতা।  ২০১৬ সাল থেকে তিনি এর বোর্ডের চেয়ারম্যান ছিলেন।

ব্যক্তিগত জীবন 
রোনাক লাখানি ভারতে জন্মগ্রহণ করেছিলেন এবং সেখানে তিনি নির্মলা নিকেতন মুম্বই থেকে স্নাতকোত্তর পড়াশোনা সম্পন্ন করেছিলেন। পাকিস্তানে যাওয়ার আগে ২১ বছর তিনি ভারতে অবস্থান করেছিলেন।

সামাজিক কাজ 
রোনাক লাখানি পাকিস্তানের প্রতিবন্ধী ব্যক্তিদের সহায়ক হিসাবে কাজ করছেন। ১৯৯১ সালে তিনি স্পেশাল অলিম্পিক পাকিস্তান (এসওপি) প্রতিষ্ঠা করেছিলেন এবং ৩১ বছর ধরে এটির সাথে যুক্ত।

এসওপি প্রতিষ্ঠাকালে তিনি করাচির সিটি গেমসে প্রথম স্বেচ্ছাসেবক হিসেবে কাজ করছিলেন। মানসিক ও শারীরিক প্রতিবন্ধীদের জন্য এই অনুষ্ঠানের আয়োজন করা হয়েছিল। অনুষ্ঠানটি স্পেশাল অলিম্পিক পাকিস্তান প্রতিষ্ঠার জন্য তাকে অনুপ্রেরণা যুগিয়েছিল। স্পেশাল অলিম্পিক বর্তমানে বৌদ্ধিক প্রতিবন্ধী অ্যাথলেটদের জন্য বিশ্বের বৃহত্তম ক্রীড়া সংস্থা এবং প্রায় ১৭২ টি দেশে সারা বছর তাদেরকে প্রশিক্ষণ সরবরাহ করে।

পুরস্কার 
পাকিস্তানের বিভিন্ন প্রতিবন্ধী ব্যক্তিদের জন্য তার সেব ও উৎসর্গকে সম্মান জানাতে ২০১৬ সালের ১৩ মার্চে পাকিস্তান সরকার রোনাক লাখানিকে সিতারা-ই-ইমতিয়াজ পুরস্কার প্রদান করেছে; যা পাকিস্তানের চতুর্থ সর্বোচ্চ বেসামরিক পুরস্কার।

তথ্যসূত্র

বহিঃসংযোগ 

 রোনাক লাখানি

জীবিত ব্যক্তি
পাকিস্তানি নারী সক্রিয়কর্মী
সিতারা-ই-ইমতিয়াজ প্রাপক
পাকিস্তানে ক্রীড়া
জন্মের বছর অনুপস্থিত (জীবিত ব্যক্তি)
পাকিস্তানি সক্রিয়কর্মী
বিরু কোহলি

বিরু কোহলি (জন্ম ১৯৬৪) হলেন একজন পাকিস্তানি চুক্তিভিত্তিক শ্রম ও মানবাধিকার কর্মী।  তিনি নিজে কুড়ি বছর দাসত্বের জীবন কাটানোর পর দাসপ্রথার বিরুদ্ধে প্রচারণা শুরু করার জন্য পরিচিতি পেয়েছেন।

ব্যক্তিগত জীবন 
তিনি সিন্ধু প্রদেশের ঝুডো শহরের আল্লাহদিনো শাহ গ্রামে একটি দরিদ্র হিন্দু তফসিলি জাতের কৃষিশ্রমিক পরিবারে জন্মগ্রহণ করেছিলেন এবং ১৬ বছর বয়সে তাঁদের জমির মালিকের সাথে বিবাহবন্ধনে আবদ্ধ হয়েছিলেন।  তিনি বর্তমানে ১১ জন বাচ্চাসহ একজন  বিধবা হয়ে জীবনযাপন করছেন।

প্রচারণা 
২০১৩ সালে, তিনি হায়দ্রাবাদ প্রদেশের নির্বাচনে স্বতন্ত্র প্রার্থী হিসাবে প্রতিদ্বন্দিতা করেছিলেন। তিনি এর আগে দক্ষিণ পাকিস্তানে ক্রীতদাস ছিলেন। 

জোরপূর্বক দাসত্ব বন্ধনে আবদ্ধ হওয়া এবং মারধর সহ্য করার পরে তিনি কর্তৃপক্ষের দৃষ্টি আকর্ষণ করেছিলেন এবং হায়দ্রাবাদে পাকিস্তানের মানবাধিকার কমিশনের সহায়তায় নিজের স্বাধীনতা অর্জন করেছিলেন। নিজেরঁ অভিজ্ঞতা তাঁকে অন্যের জন্য স্বাধীনতার প্রচারণায় অনুপ্রাণিত করেছিল। অক্সফাম তাঁকে তাঁর ধারণাগুলো প্রচার করতে এবং তাঁর আত্মবিশ্বাস বাড়িয়ে তুলতে সহায়তা করেছে।

২০০৯ সালে তিনি  ফ্রি দ্য স্লেভস সংস্থা থেকে ফ্রেডেরিক ডগলাস ফ্রিডম পুরস্কার পেয়েছিলেন।

তথ্যসূত্র 

১৯৬৪-এ জন্ম
জীবিত ব্যক্তি
পাকিস্তানি নারী সক্রিয়কর্মী
পাকিস্তানি মানবাধিকারকর্মী
পাকিস্তানি হিন্দু
পাকিস্তানি ক্রীতদাস
পাকিস্তানি সক্রিয়কর্মী
২০শ শতাব্দীর ক্রীতদাস
সাবিন মাহমুদ

সাবিন মাহমুদ (২০ জুন ১৯৭৪ - ২৪ এপ্রিল ২০১৫;  ) হলেন একজন প্রগতিশীল পাকিস্তানি মানবাধিকার কর্মী এবং সমাজকর্মী যিনি করাচি ভিত্তিক দ্য সেকেন্ড ফ্লোর  ক্যাফে প্রতিষ্ঠা করেছিলেন। তিনি টিআইই এর করাচি শাখার সভাপতিত্বও করেছিলেন।

ব্যক্তিগত জীবন 
সাবিন মাহমুদ করাচিতে জন্মগ্রহণ করেছিলেন এবং  বড় হয়েছিলেন। তিনি করাচি গ্রামার স্কুল এবং কিন্নার্ড কলেজে পড়াশোনা করেছিলেন।

পরে তিনি একটি ইন্টারেক্টিভ মিডিয়া ও প্রযুক্তি বিষয়ক পরামর্শদাতা সংস্থা প্রতিষ্ঠা করেছিলেন এবং পাকিস্তানের সিটিজেন আর্কাইভ প্রতিষ্ঠায় কাজ করেছিলেন। তিনি মুক্ত আলোচনার জন্য একটি সম্প্রদায় গড়ার লক্ষ্যে ২০০৭ সালে দ্য সেকেন্ড ফ্লোর  (টি ২এফ) প্রতিষ্ঠা করেছিলেন। তার নেতৃত্বে টি২এফ একটি ধারাবাহিক উদারপন্থী সামাজিক কার্যক্রমের ব্যবস্থা করেছিল। তিনি ইসলামাবাদের লাল মসজিদের বিরুদ্ধে সহ-নেতৃত্বাধীন বিক্ষোভও করেছিলেন এবং পাকিস্তানে সাম্প্রদায়িকতা ও ধর্মীয় অসহিষ্ণুতা দূরীকরণের জন্য "সবার জন্য পাকিস্তান" অভিযানেও অংশগ্রহণ করেছিলেন।

২৪ এপ্রিল, ২০১৫ সালে তিনি বেলুচিস্তান সংঘাত নিয়ে একটি বিতর্কের আয়োজন করেছিলেন যাতে মামা কাদিরের মতো কর্মীরা অন্তর্ভুক্ত ছিল।  অনুষ্ঠানের পরে টি২এফে একটি আলোচনাসভার আয়োজনের পরে বাড়ি ফেরার সময় একজন বন্দুকধারী তাঁকে গুলি করে হত্যা করেছিল। ২০শে মে, ২০১৫ সালের তথ্য অনুসারে পাকিস্তানি কর্তৃপক্ষ সাবিন মাহমুদ হত্যায় জড়িত অপরাধীকে গ্রেপ্তার করেছে।

তথ্যসূত্র 

১৯৭৪-এ জন্ম
২০১৫-এ মৃত্যু
পাকিস্তানি নারী সক্রিয়কর্মী
পাকিস্তানি মানবাধিকারকর্মী
পাকিস্তানি নারী
করাচির ব্যক্তি
পাকিস্তানি সক্রিয়কর্মী
পাকিস্তানে নারীর প্রতি সহিংসতা
সাদিয়া খাতরি

সাদিয়া খাতরি ( উর্দু: سعدیہ کھتری) হলেন  একজন পাকিস্তানি লেখিকা, চিত্রগ্রাহিকা, চলচ্চিত্র সমালোচক এবং করাচি ভিত্তিক নারীবাদী। তিনি ডন এবং দ্য কাঠমান্ডু পোস্টে সাংবাদিক হিসাবে এবং পেপারকুটস ম্যাগাজিনের  প্রতিবেদন সম্পাদক হিসাবে কাজ করেছেন।  তিনি নারীবাদী গোষ্ঠী গার্লস অ্যাট ধাবাসএর অন্যতম প্রতিষ্ঠাতা।  তিনি নারীনির্ভর ব্যান্ড 'গরম অ্যান্ডি'র একটি নারীবাদী সঙ্গীতের ভিডিওতেও অভিনয় করেছিলেন।

প্রাথমিক জীবন এবং শিক্ষা 
সাদিয়া খাতরি মার্কিন যুক্তরাষ্ট্রের ম্যাসাচুসেটস মাউন্ট হোলিওক কলেজ থেকে স্নাতক ডিগ্রি অর্জন করেছেন।  তিনি জ্যোতির্বিজ্ঞান এবং পদার্থবিজ্ঞানকে প্রধান পাঠ্যবিষয় হিসাবে নিয়েছিলেন এবং পরে সাংবাদিকতা ও গণমাধ্যম অধ্যয়ন যুক্ত করেছিলেন।

পুরস্কার 

 জিনাত হারুন রশিদ লেখিকা পুরস্কার
 ছোট গল্প দ্য সিটি অফ মিত্রের জন্য কল্পনামূলক কথাসাহিত্যে সালাম পুরস্কার

তথ্যসূত্র 

জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি নারী সক্রিয়কর্মী
পাকিস্তানি নারী অধিকার কর্মী
পাকিস্তানি নারীবাদী লেখক
করাচির লেখক
পাকিস্তানি আলোকচিত্রশিল্পী
নারী আলোকচিত্রশিল্পী
নারীবাদী শিল্পী
মাউন্ট হলিওক কলেজের প্রাক্তন শিক্ষার্থী
খাদিজা মুশতাক

খাদিজা মুশতাক হলেন একজন পাকিস্তানি অধ্যয়ন বিষয়ক প্রশাসিকা এবং শিক্ষিকা। তিনি রুটস আইভি আন্তর্জাতিক বিশ্ববিদ্যালয়ের আচার্য এবং রুটস স্কুল সিস্টেমের প্রধান নির্বাহী কর্মকর্তা।

শিক্ষা 
খাদিজা মুশতাক কায়েদ-ই-আজম বিশ্ববিদ্যালয় থেকে উন্নয়ন অধ্যয়ন এবং মুদ্রানীতিতে বিশেষীকরণের সাথে অর্থনীতি বিভাগে স্নাতকোত্তর ডিগ্রি অর্জন করেছিলেন।

কর্মজীবন 
খাদিজা মুশতাক শিক্ষক হিসাবে নিজের কর্মজীবন শুরু করেছিলেন। তিনি অল্প বয়সেই শিক্ষার সূচনা করার পক্ষে আইনজীবী। তিনি রুটস স্কুল সিস্টেমের (আরএসএস) প্রধান নির্বাহী কর্মকর্তা।  তিনি  আরএসএসে লন্ডন আন্তর্জাতিক প্রোগ্রাম প্রতিষ্ঠা করেন এবং নেতৃত্ব দেন। তিনি ইসলামাবাদের প্রতিরক্ষা আবাসন কর্তৃপক্ষের বৃহত্তম আরএসএস ক্যাম্পাসের অধ্যক্ষ। তিনি রুটস আইভি আন্তর্জাতিক বিশ্ববিদ্যালয়ের আচার্যl

তিনি 'লিবারেটিং দ্য গার্ল চাইল্ড ফাউন্ডেশন' সহ বেশ কয়েকটি বেসরকারি সংস্থার একজন কর্মী এবং পৃষ্ঠপোষক।

ব্যক্তিগত জীবন 
খাদিজা মুশতাকের দুটি সন্তান রয়েছে। তাদের মধ্যে একজন রুটস আইভি আন্তর্জাতিক বিশ্ববিদ্যালয়ে পড়াশোনা করে।

তথ্যসূত্র 

জীবিত ব্যক্তি
জন্মের স্থান অনুপস্থিত (জীবিত ব্যক্তি)
২১শ শতাব্দীর নারী ব্যবসায়ী
জন্মের বছর অনুপস্থিত (জীবিত ব্যক্তি)
পাকিস্তানি শিক্ষায়তনিক প্রশাসক
তমঘা-ই-ইমতিয়াজ প্রাপক
পাকিস্তানি নারী সক্রিয়কর্মী
পাকিস্তানি ব্যবসায়ী
আরফানা মল্লা

আরফানা মল্লা (  ) হলেন একজন পাকিস্তানি মানবাধিকার কর্মী, নারী অ্যাকশন ফোরামের নেত্রী এবং পাকিস্তানের সিন্ধু বিশ্ববিদ্যালয়ের রসায়ন বিভাগের সহযোগী অধ্যাপিকা।

শিক্ষা 
আরফানা মল্লার পুরো নাম আরফানা বেগম। তিনি ১৯৯৯ সালে ইসলামাবাদের জামশোরোর কয়েদ-ই-আজম বিশ্ববিদ্যালয় থেকে রসায়নে স্নাতকোত্তর, ২০০২ সালে রসায়নে এম.ফিল ও ২০১২ সালে রসায়ন বিভাগে পিএইচডি করেছেন।

কর্মজীবন 
আরফানা মল্লা পাকিস্তানের সিন্ধু প্রদেশের জামশোরের সিন্ধু বিশ্ববিদ্যালয়ের রসায়ন বিভাগের ড. এমএ কাজি ইনস্টিটিউটে সহযোগী অধ্যাপিকা হিসাবে দায়িত্ব পালন করছেন। 

তিনি সিন্ধু বিশ্ববিদ্যালয় শিক্ষক সমিতির  প্রাক্তন সভাপতি হিসাবে দায়িত্ব পালন করেছিলেন। 

তিনি সিন্ধি ভাষায় কলামও লেখেন এবং গত দুই দশক ধরে বিভিন্ন টিভি চ্যানেলের বহু অনুষ্ঠানের সঞ্চালনা করেছেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তানি নারী সক্রিয়কর্মী
পাকিস্তানি নারীবাদী
পাকিস্তানি নারী অধিকার কর্মী
সিন্ধি ব্যক্তি
নিশা রাও

নিশা' রাও হলেন একজন পাকিস্তানি রূপান্তরিত লিঙ্গের আইনজীবী এবং কর্মী। ২০২০ সালে, পাকিস্তানে, প্রথম রূপান্তরিত লিঙ্গের ব্যক্তি হিসেবে তিনি আইনে স্নাতক ডিগ্রি অর্জন করেছেন।

ব্যক্তিগত জীবন 
নিশা রাও পাঞ্জাব অঞ্চলের লাহোরের মধ্যবিত্ত একটি পরিবারে জন্মগ্রহণ করেছিলেন এবং তাঁর সাতটি ভাইবোন ছিল। প্রথমদিকে তিনি লাহোরের একটি বেসরকারি ইংরেজি মাধ্যম স্কুলে ভর্তি হয়েছিলেন। ১৪ বছর বয়সে তিনি বুঝতে পেরেছিলেন যে অন্য সবার চাইতে তিনি কিছুটা আলাদা। মেয়েলি অভ্যাসের জন্য তাঁর বাবা-মা তাকে কখনও মারধর করেননি তবে তিনি ম্যাট্রিক শেষ করে বাড়ি ছেড়ে চলে যাওয়ার সিদ্ধান্ত নিয়েছিলেন। নতুন করে জীবন শুরু করার জন্য তিনি করাচিতে চলে গিয়েছিলেন।

করাচিতে তিনি হিজরত কলোনিতে রূপান্তরিত লিঙ্গ সম্প্রদায়ের মানুষের সাথে বসবাস শুরু করেছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তানি আইনজীবী
পাকিস্তানি নারী সক্রিয়কর্মী
পাকিস্তানি এলজিবিটিকিউ ব্যক্তি
রূপান্তরকামী অধিকার কর্মী
পাকিস্তানি ট্রান্সজেন্ডার নারী
বেগম আখতার রিয়াজউদ্দিন

বেগম আখতার রিয়াজউদ্দিন (জন্ম: ১৫ ই অক্টোবর ১৯২৮) হলেন একজন পাকিস্তানি নারীবাদী সক্রিয়কর্মী এবং প্রথম আধুনিক উর্দু -ভ্রমণকাহিনী লেখিকা । তিনি তার প্রচেষ্টার স্বীকৃতি হিসাবে বহু পুরস্কার ও সম্মাননা পেয়েছেন। তিনি রিয়াজ-উদ-দ্বীন নামেও পরিচিত।

জীবন এবং পরিবার 
আক্তার জাহান বেগম ১৯২৮ সালের ১৫ ই অক্টোবর কলকাতায় জন্মগ্রহণ করেছিলেন এবং ১৯৪৯ সালে লাহোরের কিন্নায়ার্ড কলেজ থেকে স্নাতক ডিগ্রি অর্জন করেছিলেন। তিনি ১৯৫১ সালে লাহোরের গভর্নমেন্ট কলেজ থেকে ইংরেজিতে এমএ সম্পন্ন করেছিলেন।  শিক্ষকতার পেশা দিয়ে তিনি তার কর্মজীবন শুরু করেছিলেন।  তিনি ১৯৫২ থেকে ১৯৬৫ সাল পর্যন্ত লাহোরের ইসলামিয়া মহিলা কলেজে প্রভাষিকা ছিলেন।  তিনি মিয়া রিয়াজউদ্দিন আহমেদকে  বিয়ে করে বেগম রিয়াজউদ্দিন নামে পরিচিতি লাভ করেছেন।

তথ্যসূত্র 

১৯২৮-এ জন্ম
জীবিত ব্যক্তি
মুসলিম লেখক
আদমজী সাহিত্য পুরস্কার প্রাপক
লাহোরের ব্যক্তি
সিতারা-ই-ইমতিয়াজ প্রাপক
বাঙালি বংশোদ্ভূত পাকিস্তানি ব্যক্তি
পাকিস্তানি মুসলিম
উর্দু ভাষার লেখা থাকা নিবন্ধ
পাকিস্তানি নারীবাদী
পাকিস্তানি নারী অধিকার কর্মী
পাকিস্তানি নারী সক্রিয়কর্মী
২০শ শতাব্দীর বাঙালি
২১শ শতাব্দীর বাঙালি
কলকাতার লেখক
পাকিস্তানি ভ্রমণ লেখক
লালা রুখ

লালা রুখ (১৯৪৮- ২০১৭) ছিলেন একজন বিশিষ্ট পাকিস্তানি শিক্ষিকা, নারী অধিকার কর্মী এবং শিল্পী যিনি নারী অ্যাকশন ফোরামের প্রতিষ্ঠাতা হিসাবে পরিচিত ছিলেন।

শিক্ষা ও কর্মজীবন 
লালা রুখ পাকিস্তানের পাঞ্জাব বিশ্ববিদ্যালয় এবং মার্কিন যুক্তরাষ্ট্রের শিকাগো বিশ্ববিদ্যালয় থেকে চারুকলায় স্নাতকোত্তর (এমএ) ডিগ্রি অর্জন করেছিলেন। তিনি ত্রিশ বছর যাবত পাঞ্জাব বিশ্ববিদ্যালয়ের চারুকলা বিভাগে এবং ন্যাশনাল কলেজ অফ আর্টসে  শিক্ষকতা করেছিলেন। সেখানে ২০০০ সালে তিনি এমএ (সম্মান) ভিজ্যুয়াল আর্ট প্রোগ্রাম শুরু করেছিলেন। তুরস্ক ও আফগানিস্তানে পড়াশুনার জন্য তাকে পাকিস্তান থেকে বিভিন্ন সরকারি ভ্রমণ অনুদান দেওয়া হয়েছিল।

নারীবাদী কর্মী 
লালা রুখ ১৯৮১ সালে আরও ১৫ জন নারীকে সঙ্গে নিয়ে নারী অ্যাকশন ফোরামের (ডাব্লিউএএফ) প্রতিষ্ঠাতা সদস্য ছিলেন। একজন কর্মী ও প্রচারক হিসাবে তিনি নারী এবং সংখ্যালঘুদের অধিকারের জন্য বক্তব্য রেখেছিলেন। তিনি স্বৈরশাসক জিয়াউল হকের সামরিক আইনের বিরুদ্ধে নারীদের প্রতিবাদেও অংশ নিয়েছিলেন। তার রাজনৈতিক কর্মকাণ্ডের জন্য তাকে ওই সময় কারাগারেও প্রেরণ করা হয়েছিল।  তিনি হুডুড অধ্যাদেশের দণ্ডবিধিটিকে নারীর প্রতি বৈষম্যমূলক বিবেচনা করে তা প্রয়োগের বিরুদ্ধে ছিলেন।

তথ্যসূত্র 

১৯৪৮-এ জন্ম
২০১৭-এ মৃত্যু
পাকিস্তানি নারী অধিকার কর্মী
পাকিস্তানি নারী সক্রিয়কর্মী
পাকিস্তানি নারীবাদী
লাহোরের ব্যক্তি
পাকিস্তানি নারী শিল্পী
পারভিন রহমান

পারভিন রহমান (২২ জানুয়ারি ১৯৫৭  - ১৩ মার্চ ২০১৩) ছিলেন একজন পাকিস্তানি সমাজকর্মী এবং ওরঙ্গি পাইলট প্রকল্প গবেষণা ও প্রশিক্ষণ ইনস্টিটিউটের পরিচালিকা। ২০১৩ সালের ১৩ মার্চ তাকে হত্যা করা হয়েছিল।

জীবনী 
পারভিন রহমান ১৯৫৭ সালের ২২শে জানুয়ারি পূর্ব পাকিস্তানের (বর্তমানে বাংলাদেশ) ঢাকায় জন্মগ্রহণ করেছিলেন। তিনি একটি বিহারি পরিবারে অন্তর্ভুক্ত ছিলেন যা ১৯৭১ সালে পূর্ব পাকিস্তানের স্বাধীনতা যুদ্ধের পরে করাচিতে চলে গিয়েছিল।  তিনি ১৯৮২ সালে দাউদ কলেজ অফ ইঞ্জিনিয়ারিং অ্যান্ড টেকনোলজি থেকে স্থাপত্যবিদ্যায় স্নাতক ডিগ্রি  এবং নেদারল্যান্ডসের রটার্ডামের হাউজিং স্টাডিজ ইনস্টিটিউট থেকে ১৯৮৬ সালে আবাসন, নির্মাণ ও নগর পরিকল্পনায় স্নাতকোত্তর ডিপ্লোমা অর্জন করেছিলেন।

তথ্যসূত্র 

১৯৫৭-এ জন্ম
২০১৩-এ মৃত্যু
পাকিস্তানি স্থপতি
পাকিস্তানি সমাজকর্মী
পাকিস্তানি সক্রিয়কর্মী
পাকিস্তানি নগর পরিকল্পনাবিদ
পাকিস্তানি স্থাপত্য লেখক
বিহারি বংশোদ্ভূত পাকিস্তানি ব্যক্তি
করাচিতে নিহত ব্যক্তি
ঢাকার ব্যক্তি
পাকিস্তানি খুনের শিকার
পাকিস্তানি নারী সক্রিয়কর্মী
পাকিস্তানে নারীর প্রতি সহিংসতা
প্রাইকেস্টোলেন

প্রাইকেস্টোলেন বা প্রেকেস্টোলেন (   ) নরওয়ের রোগাল্যান্ড কাউন্টিতে,স্ট্র্যান্ড পৌরসভায় অবস্থিত  পর্যটক  আকর্ষণকেন্দ্র । প্রাইকেস্টোলেন একটি  পাহাড়ের একটি খাড়া ধার  যা লিউসেফর্ড থেকে  উপরে অবস্থিত । পাহাড়ের উপরে, প্রায়  ক্ষেত্রফলের সমপরিমাণ সমতলভূমি রয়েছে।প্রাইকেস্টোলেন ফর্ডের পশ্চিমাংশের কাছে এবং উত্তর পাশে অবস্থিত।

এই স্থানটির  পর্যটন ২১শতকের প্রথম দিকে বৃদ্ধি পেয়েছে, ২০১২ সালে ১৫০,০০০ থেকে ২০০,০০০ দর্শক স্থানটি ভ্রমণ করেছে , যা এটিকে নরওয়ের সবচেয়ে পরিদর্শিত প্রাকৃতিক পর্যটন আকর্ষণে পরিণত করেছে । বেস জাম্পাররা প্রায়ই পাহাড় থেকে লাফ দেয়। এর ক্রমবর্ধমান জনপ্রিয়তার কারণে, এই স্থানটির সবচেয়ে ব্যবহৃত পথ (৩.৮ কিলোমিটার (২.৪ মাইল) দীর্ঘ বৃদ্ধি) ২০১৩ সালে শেরপারা উন্নত করেছে।

নাম 
এই স্থানটির  পুরাতন স্থানীয় নাম হাইভ্যালাটন (বাংলায়: (কাঠশ্রমিক বা উড়োজাহাজের  দাঁত)। প্রিকেস্টোলেন('া'  ছাড়া) নামটি ১৯০০ সাল নাগাদ মুদ্রিত হয় যখন স্থানীয় পর্যটন সংস্থা স্ট্যাভাঞ্জার তুরিস্টফোরেনিং ট্রেকিং এর জন্য স্থানটির প্রচার করতে চেয়েছিলেন ।"ই-কার" পরে নরওয়েজিয়ান অফিসিয়াল স্থানীয় রূপ নিনোরস্কের সাথে যুক্ত করার জন্য  ব্যবহার করা হয় এবং স্থানটি এখন স্থানীয় এবং আনুষ্ঠানিকভাবে "প্রাইকেস্টোলেন" নামে পরিচিতি লাভ করেছে।

প্রবেশদ্বার 

প্রাইকেস্টোলেন পশ্চিম নরওয়ের রোগাল্যান্ড কাউন্টির রাইফিলকে জেলার দক্ষিণ অংশে অবস্থিত। নরওয়ের চতুর্থ বৃহত্তম শহর স্ট্যাভাঞ্জার , ইউরোপীয় শহরসমুহের মধ্যে যার সরাসরি বিমান যোগাযোগ ব্যবস্থা রয়েছে , প্রাইকেস্টোলেন থেকে মাত্র ২৫ কিলোমিটার (১৬ মাইল) দূরে অবস্থিত এবং প্রাইকেস্টোলেনের জন্য এতে পার্কিং সুবিধা রয়েছে।২০২০ সালের এপ্রিলে হুন্ডভ্যাগ টানেল খোলার সৌজন্যে, প্রায় ৪০ মিনিটে স্ট্যাভাঞ্জার থেকে নির্দিষ্ট গন্তব্যে পৌঁছানো সম্ভব হচ্ছে।

স্ট্যাভাঞ্জার থেকে প্রাইকেস্টোলেনের প্রবেশদ্বার হচ্ছে নরওয়েজিয়ান ন্যাশনাল রোড ১৩ (আরভি১৩) এবং টাউ শহর থেকে ফেরি। দক্ষিণ থেকে, আরভি১৩ এর মাধ্যমে স্যান্ডনেসের মাধ্যমে লরিভিকা থেকে ওনেস পর্যন্ত ফেরি চলাচল করে। রাস্তা সাধারণত খোলা থাকে এবং ফেরি সারা বছর ধরে চলাচল করে। তবে, তুষারপাতের কারণে, শীতকালে শীর্ষে আরোহণ করা সবসময় সম্ভব নয়।

গ্যালারি

আরও দেখুন 

বেসসেগেন
 ডিভাইস

 জেরাগবোল্টেন
 ট্রোলগারেন
ট্রলস্টটিজেন
 ট্রলল্টুঙ্গা
ট্রলভেজেন
জলপ্রপাতের তালিকা

তথ্যসূত্র

বহিঃসংযোগ 

 প্রিকেষ্টোলেন - 360 * প্যানোরামিক ছবি - ভার্চুয়াল নরজ
 Preikestolen.no
 প্রিকেষ্টোলেন365.com .com
 রাইফিল্ক.কম
 প্রিকেষ্টোলেন ফেজেলস্টু 

উদ্ধৃতি শৈলীতে নরওয়েজীয় ভাষার উৎস (no)
উইকিউপাত্তে স্থানাঙ্ক আছে
রুগাল্যান্ডের ভূমিরুপ
নরওয়ের শিলা গঠন
নরওয়ের দর্শনীয় স্থান
৮৯৬৯

৮৯৬৯ হলো ২০১৬ সালের একটি পাকিস্তানি থ্রিলার চলচ্চিত্র যা পরিচালনা করেছেন আজিম সাজ্জাদ। চলচ্চিত্রটিতে প্রধান চরিত্রে অভিনয় করেছেন সাবা কমর,  হুসেন টিওয়ানা, সাদাফ হামিদ, আনাম গোহের ও আলী জাবরান খান। কয়েকজন নতুন তারকা এই চলচ্চিত্রের মাধ্যমে পরিচিত হয়েছেন। এটি এজে মিডিয়া প্রোডাকশনের প্রযোজনার ব্যানারে ২ ডিসেম্বর ২০১৬ সালে মুক্তি পেয়েছে।

পটভূমি 
চলচ্চিত্রে খুনের রহস্য দেখানো হয় যা‌ পরে একটি সিরিয়াল কিলার ট্রিভিয়ার সঙ্গে গল্পটি মোড় নেয়।

শ্রেষ্ঠাংশে 
 সাবা কমর
 হুসেন টিওয়ানা
 সাদফ হামিদ
 আজিম সাজ্জাদ
 আনাম গোহের
 হাসিব খান
 সামা শাহ
 জুনাইরা মহাম
 নূর-উল-হাসান
 আউন সরোয়ার
 আলী জাবরান খান

সংগীত 
চলচ্চিত্রটির সংগীত পরিচালনা করেছেন রাহেল ফায়াজ।

মুক্তি 
৮৯৬৯ এর ট্রেলার ২০১৪ সালের সেপ্টেম্বরে প্রকাশিত হয়েছিল। ছবিটি এপ্রিল ২০১৬ তে মুক্তি পাওয়ার কথা থাকলেও তা পরিবর্তন করে বছরের শেষের দিকে নেওয়া হয়েছিল। চলচ্চিত্রটি পাকিস্তানে দেশজুড়ে ২ ডিসেম্বর ২০১৬ সালে মুক্তি পেয়েছে।

আরও দেখুন 
 হজার জুনীসম্ম
 নভেম্বর রেইন (২০১৪-এর চলচ্চিত্র)
 তিন ঘুমতি
 ঝোলা
 আপনি আপনি লাভ স্টোরি

তথ্যসূত্র

বহিঃসংযোগ 
 

২০১৬-এর চলচ্চিত্র
পাকিস্তানি চলচ্চিত্র
উর্দু ভাষার চলচ্চিত্র
২০১৬-এর রোমাঞ্চকর চলচ্চিত্র
পাকিস্তানি থ্রিলার চলচ্চিত্র
২০১০-এর দশকের উর্দু ভাষার চলচ্চিত্র
শুয়াবুল ইমান

শুয়াবুল ইমান, ( ; ইংরেজি:Shuwab-ul-Iman) এটি হাদিস গ্রন্থ, এবং ইমাম আল-বায়হাকি (৩৮৪ হিজরি - ৪৫৮ হিঃ) সংকলন করেছেন।

বর্ণনা
এই বইতে ইমানের শাখা (শুয়াবুল ইমান) বর্ণনা করা হয়েছে এবং ইমাম বায়হাকি মূলত হযরত মুহাম্মদ (দঃ) এর একটি হাদিস অনুসারে বইটির নাম বেছে নিয়েছেন যেখানে তিনি উল্লেখ করেছিলেন যে ইমানের সত্তর (৭০) এরও বেশি শাখা রয়েছে । বই অনুসারে, ইমান (বিশ্বাস) এর তিনটি প্রধান শাখা রয়েছে । যেমন :

 ইমান বিল কালব (ইমানের সমস্ত প্রয়োজনীয় বিষয়গুলির হৃদয় দ্বারা সাক্ষ্য): এটি ‘নিয়্যাহ’ (ইঙ্গিত), ‘আকায়িদ’ (মতবাদ) এবং হৃদয়ের অন্যান্য ক্রিয়াসহ কারও ‘ক্বলব’ (হৃদয়) এর রাজ্যগুলিকে বোঝায় । এটি সম্পূর্ণরূপে কোনও ব্যক্তির ‘বাটিন’ (লুকানো) রাজ্যের উপর নির্ভর করে।
 ইমান বিল লিসান  (ইমানের সমস্ত প্রয়োজনীয় জিনিসের জিহবা দ্বারা সাক্ষ্য) :
 ইমান বিল আমল (ইমানের সমস্ত প্রয়োজনীয় বিষয় কাজের দ্বারা সাক্ষ্য)

হাদিস সংখ্যা
হাদিস ক্ষেত্রে অন্যান্য গুরুত্বপূর্ণ কাজ ছাড়াও ইহা ইমাম বায়হাকির সংকলিত হাদিসের অন্যতম বৃহৎ সংগ্রহ । এতে অন্তর্ভুক্ত হাদিসের সংখ্যা ১০৮০৮ । এর অনেক হাদিস সিহাহ সিত্তাহে অন্তর্ভুক্ত রয়েছে । মাকতাবা শামিলা এর মতে এতে প্রায় এগারো হাজার (১১০০০) হাদিস (বর্ণনাসমূহ) রয়েছে ।

নুসখা
তুরস্কের ইস্তাম্বুলের আহমেদ তৃতীয় লাইব্রেরিতে বইটির একটি লিখিত অনুলিপি রয়েছে ; নং ৪৯৯ তিন খণ্ডে  এবং এর একটি ফটোকপি মদীনা ইসলামিক বিশ্ববিদ্যালয়ে রয়েছে - গ্রন্থাগার স্নাতকোত্তর স্টাডিজ, নং ৩১৬ - ৩২১ । আরেকটি অনুলিপি তুরস্কের নূর ওসমানিয়া লাইব্রেরিতে রয়েছে, যার নম্বর রয়েছে ৮০১,  ১১২৪,  ১১২৫ । মিশরের হাউস অফ বুকস-এ রয়েছে এর সংখ্যা  ৭১৪, (৮৫ বিসি )।

মুহাদ্দিসদের কাছে এর ব্যবহার
এই বইটি একটি স্থায়ী খ্যাতি অর্জন করেছে । বেশিরভাগ পণ্ডিত এটি ব্যবহার করেছেন ।

 ইমাম নববী তাহজিবুল  আসমা ওয়াল লুগাত-এ ২৭ বার ।
 হাফিজ ইবনে হাজার আল ইসাবাহ-তে ৪৬১৪ বার এবং লিসানুল মিজান-এ ১৭৪ বার ।
 ইমাম সুয়ুতী 'শারহু সুনানি ইবনে মাজাহ'-তে ১৭০ বার ।
 আল্লামা আজলুনি 'কাশফুল খাফা'-তে ২৭২ বার ।
 শাওকানি তার 'নাইলুল আওতার' এর মধ্যে ৪৮২ বার ।
 আল কাত্তানি 'আর-রিসালহ'-তে ১৭২ বার ।

প্রকাশনা
বেশ কয়েকটি প্রকাশক বইটি বিভিন্ন স্থানে প্রকাশ করেছেন (মূল বইটি আরবিতে রয়েছে): 
  'শুয়াবুল ইমান': প্রকাশনায়: বুক অব ডেমান্ড (১ জানু. ১৯০১)
  'শুয়াবুল ইমান' (৯ খন্ড) by Bayhaqī, Aḥmad ibn al-Ḥusayn' : Published:  Bayrūt : Dār al-Kutub al-‘Ilmīyah, 2008.
  ' আল জামি লি শুয়াবিল ইমান' ১৫ খন্ড (الجَامِعُ لِشُعَبْ الإِيمَان) কৃত ইমাম আল বায়হাকি': প্রকাশনায়: মিনিস্ট্রি অব রিলিজিয়াস এনডোমেন্ট অব কাতার/ দারুল সালাফিয়াহ | মুম্বাই, ইন্ডিয়া (২০০৮)
 ' শুয়াবুল ইমান -উর্দু- কৃত ইমাম বায়হাকি (রাহ)': প্রকাশনায়: নোবেল প্রেস

তথ্যসূত্র 

৯ম শতাব্দীর আরবি বই
১০ম শতাব্দীর আরবি বই
সুন্নি সাহিত্য
হাদিস সংকলন
হাদিস
সুন্নি হাদিস সংকলন
চাকুয়া কড়ই

চাকুয়া কড়ই (বৈজ্ঞানিক নাম: Albizia chinensis, ইংরেজি নাম: Chinese Albizia) হচ্ছে Mimosoideae পরিবারের, Albizia গণের বাণিজ্যিক বৃক্ষ। এই গাছ মাটির উর্বতা বৃদ্ধিসহ বাণিজ্যিকভাবে চাষাবাদ করা হয়।

বিবরণ
চাকুয়া কড়ই দ্রুত বর্ধনশীল বৃক্ষ। গাছটি ২২ থেকে ৩৬ মিটার পর্যন্ত উঁচু হতে পারে এবং ছাতার মতো ছড়ানো চূড়াবিশিষ্ট। পাতা ১-৩ সেমি লম্বা। ফুল ৯-১৫ সেমি লম্বা হয়। ফুল দেখতে হলুদাভ সাদা। ফল পড আকৃতির। দেখতে সোজা, অতি চেপটা, মসৃণ। বীজ দেখতে চেপটা, সবুজাভ বাদামী, মসৃণ।

বিস্তৃতি
দক্ষিণ এবং দক্ষিণ-পূর্ব এশিয়ায় ভারত, চীনসহ অনেক দেশে এই গাছ জন্মে। এছাড়াও বাংলাদেশে ময়মনসিংহ, টাঙ্গাইল, দিনাজপুর এবং ঠাকুরগাঁওতে জন্মে।

গুণাগুণ
ছায়া প্রদানকারী হিসেবে রাস্তা, উদ্যানে লাগানো হয়। ইহার শিকড়ের সিমবায়োটিক ব্যাকটেরিয়া মাটির উর্বরতা বৃদ্ধি করে। এটি একধরণের আলংকারিক গাছ হিসাবে রোপণ করা হয়। পাতা গবাদি পশুর খাদ্যের জন্য ছাটা হয়।

চিত্রশালা

তথ্যসূত্র

বাংলাদেশের উদ্ভিদ
ভারতের উদ্ভিদ
এশিয়ার উদ্ভিদ
আলংকারিক উদ্ভিদ
উদ্যান উদ্ভিদ
এশিয়ার উদ্যান উদ্ভিদ
পশুখাদ্য
সেফটিপিন

সেফটি পিন (সমার্থক শব্দ: আবদ্ধক, সুরক্ষা আবদ্ধক) হচ্ছে একটি বা দুটি দন্ডের তৈরী একটি লুপ যার একপাশে লুপ স্প্রিংয়ে দু'টি দন্ড সংযুক্ত এবং অন্য পাশের একটি দন্ড সূচালো যা অন্য দন্ডের সুরক্ষা আবরণে প্রয়োজনমাফিক আবৃত বা আবদ্ধ রাখা যায়। এটি দুই বা ততোধিক কাপড়,কাগজ, চামড়া প্রভৃতির অংশকে আবদ্ধ রাখতে ব্যবহার করা হয়।

পূর্বসূরী

খ্রিস্টপূর্ব ১৩০০-১৪০০ শতকের দিকে মাইসেনিয়ান গ্রীসের পেলোপন্নিয়াসরা ফিবুলা নামের এক ধরনের ব্রোচ বা রূপককাঠি ব্যবহার করতো‌।যেটিকে সেফটিপিন এর পূর্বসূরী ইতিহাস স্বীকৃত। গ্রীকরা কাপড়ের এটি ব্যবহার করতো।

আবিষ্কার

আমেরিকান মিস্ত্রি ওয়াল্টার হান্ট আধুনিক সেফটি পিনের আবিষ্কাকর্তা‌। লুপের মত স্প্রিং যুক্ত এবং সূচালো দন্ড ও তা থেকে সুরক্ষিত রাখতে অপর দন্ড আবদ্ধকারী আবরণের যে সেফটিপিন গুলো আমরা দেখি সেগুলো তাঁর সৃষ্টি। চার্লস রোউলি ১৮৪৯ সালে এটিকে বাণিজ্যিকভাবে উৎপাদনে পেটেন্ট করেন। ওয়াল্টার হান্ট তার বন্ধুর ১৫ ডলার দেনা পরিশোধে তাকে সর্ব প্রথম তৈরী সেফটিপিনটি উপহার দেন‌। এটি ৮ ইঞ্চি লম্বা ছিল যার একপাশে দন্ড দুটিতে তারের কয়েল লাগিয়েছিলেন যেটি স্প্রিংয়ের ভূমিকা পালন করেছিল এবং অন্যপাশে একটি দন্ড সূচালো ছিল যেটি আবদ্ধ রাখতে (বারবার আবদ্ধ-অনাবদ্ধ যোগ্য) অপর দন্ড একটি সিলভারের আবরণ লাগিয়েছিলেন।

ব্যবহার

এটির সূচালো অংশ লক্ষ্য (কাপড়,কাগজ, চামড়ার পাতলা অংশ) ভেদ করে অনেক গুলো অংশকে এক করে এবং অংশ গুলো লুপের ভেতর আবদ্ধ থাকে বলে চাহিদা মাফিক সজ্জা করা যায়, সূচালো মাথাটা অন্য দন্ডে থাকা সিলভার,টিন, সোনার তৈরী আবদ্ধক আবরণে আটকে থাকে। সেফটিপিনের অপর পাশে একটি স্প্রিং থাকে যেটি আবদ্ধক থেকে সূচালো দন্ডটি আলাদা করলে সমগ্র লুপ বা সেফটিপিনকে প্রসারিত করে। প্রাচীনকাল থেকে এটি কাপড়ের সাজসজ্জার অন্যতম সহায়ক উপকরণ।

আরব দেশগুলো বোরকা ও হিজাবের স্তরগুলো সুসজ্জিত বা মার্জিত রাখতে এটি বহুল ব্যবহৃত।

ভারতীয় শাড়ির বিভিন্ন ধরনের পরিধান শৈলীতে এটি ব্যবহার করা হয়।

তথ্যসূত্র

মার্কিন উদ্ভাবন
১৮৪৯-এ প্রবর্তন
১৯৮০-এর দশকের ফ্যাশন
কাপড়
সাজসজ্জা
পোশাক
সেফটিপিন
রূপককাঠি
আয়েশা গিলালেই ওয়াজির

আয়েশা গিলালেই ওয়াজির ( ) হলেন একজন পাকিস্তানি রাজনীতিবিদ যিনি ২০১৩ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।

প্রাথমিক ও শিক্ষাজীবন 
আয়েশা গিলালেই ওয়াজির পাকিস্তানের বান্নু ডোমেলে জন্মগ্রহণ করেছিলেন এবং পেশোয়ার বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন। 

স্নাতক শেষ করার পরে, তিনি প্রথমে পেশোয়ারের পিটিভিতে পশতু সংবাদপাঠিকা এবং পরে দ্য নিউজ ইন্টারন্যাশনালে স্বল্পকালীন সাংবাদিক হিসাবে কাজ করেছিলেন।

রাজনৈতিক জীবন 
বান্নু ডোমেলের মানবাধিকার কর্মী হিসাবে আয়েশা ওয়াজির তার রাজনৈতিক জীবন শুরু করেছিলেন।  তিনি কেন্দ্রশাসিত প্রশাসনিক উপজাতি অঞ্চলের নারী শাখার সমন্বয়ক হিসাবে পাকিস্তান পিপলস পার্টি পার্লামেন্টারিয়ানস (পিপিপিপি) -এর কর্মী ছিলেন। তিনি নিখিল পাকিস্তান মুসলিম লীগের (এপিএমএল) সদস্যও ছিলেন।

২০১২ সালে, তিনি পাকিস্তান তেহরিক-ই-ইনসাফে (পিটিআই)  যোগদান করেছিলেন এবং পিটিআইয়ের কেন্দ্রীয় কমিটির সদস্য হিসাবে মনোনীত হয়েছিলেন। তিনি ২০১৩ সালে পাকিস্তানের জাতীয় পরিষদের  সাধারণ নির্বাচনে সংরক্ষিত নারী আসনে পিটিআইয়ের প্রার্থী হিসাবে নির্বাচিত হয়েছিলেন।

দলটি নারীদের সম্মান ও মর্যাদার প্রতিশ্রুতি দেয় না এমন অভিযোগ করে তিনি ২০১৭ সালের আগস্ট পিটিআই ত্যাগ করেছেন।

তথ্যসূত্র 

পশতু নারী
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০১৩-২০১৮
জন্মের বছর অনুপস্থিত (জীবিত ব্যক্তি)
জীবিত ব্যক্তি
পেশাওয়ার বিশ্ববিদ্যালয়ের প্রাক্তন শিক্ষার্থী